

ที่ ยล๗๖๐๐๒/ ว243 องค์การบริหารส่วนตำบลวังพญา

อำเภอรามัน จังหวัดยะลา ๙๕๑๔๐

20 ธันวาคม ๒๕๕๖

เรื่อง การชำระภาษีโรงเรือนและที่ดิน ประจำปี 2557

เรียน

สิ่งที่สิ่งมาด้วย ใบแจ้งรายการประเมิน (ภ.ร.ด.8) จำนวน ๑ ฉบับ

ด้วยองค์การบริหารส่วนตำบลวังพญา เป็นราชการส่วนท้องถิ่นมีอำนาจเก็บภาษีโรงเรือนและที่ดินในเขตองค์การบริหารส่วนตำบลวังพญา ขณะนี้ถึงกำหนดเวลาการจัดเก็บภาษีโรงเรือนและที่ดิน ประจำปี 2557 แล้ว ซึ่งท่านเป็นผู้หนึ่งที่จะต้องชำระภาษีโรงเรือนและที่ดิน

ในการนี้ องค์การบริหารส่วนตำบลวังพญา จึงขอส่งใบแจ้งรายการประเมิน (ภ.ร.ด.8) และขอให้ท่านมารับแบบพิมพ์และยื่นแบบแสดงรายการแห่งทรัพย์สิน (ภ.ร.ด.2) เพื่อชำระภาษีโรงเรือนและที่ดิน ตั้งแต่วันที่ 2 มกราคม 2557 จนถึงวันที่ 28 กุมภาพันธ์ 2557 ในวันและเวลาราชการ ณ องค์การบริหารส่วนตำบลวังพญา หากท่านไม่ยื่นแบบแสดงรายการแห่งทรัพย์สิน (ภ.ร.ด.2) ภายในเวลาที่กำหนด จะต้องเสียเงินเพิ่มตามความในมาตรา 43 แห่งพระราชบัญญัติภาษีโรงเรือนและที่ดิน พ.ศ. 2475

จึงเรียนมาเพื่อโปรดทราบและหวังว่าคงได้รับความร่วมมือจากท่านด้วยดี

ขอแสดงความนับถือ



(นายซัมซูดีน ระสิหินิ)


นายกองค์การบริหารส่วนตำบลวังพญา

ส่วนการคลัง

งานจัดเก็บรายได้

โทร. ๐-๗๓๒๐-๒๕๑๙

***“ยึดมั่นธรรมาภิบาล บริการเพื่อประชาชน***



ที่ ยล ๗๖๐๐๒/ ว244 องค์การบริหารส่วนตำบลวังพญา

อำเภอรามัน จังหวัดยะลา ๙๕๑๔๐

20 ธันวาคม ๒๕๕๖

เรื่อง การชำระภาษีบำรุงท้องที่ ประจำปี 2557

เรียน

อาศัยอำนาจตามความในมาตรา 24 และ 29 แห่งพระราชบัญญัติภาษีบำรุงท้องที่ พ.ศ. 2508 กำหนดให้เจ้าของที่ดิน ผู้มีหน้าที่ต้องเสียภาษีบำรุงท้องที่ ยื่นแบบแสดงรายการที่ดินเป็นรายแปลงต่อเจ้าพนักงานประเมิน

ในการนี้ องค์การบริหารส่วนตำบลวังพญา จึงขอแจ้งให้เจ้าของที่ดิน ซึ่งตั้งอยู่ที่ หมู่ 1 – 7 ตำบลวังพญา อำเภอรามัน จังหวัดยะลา ยื่นแบบ ภ.ท.บ.5 แบบแสดงรายการที่ดิน เพื่อเสียภาษีบำรุงท้องที่ ประจำปี พ.ศ. 2557 ถึง พ.ศ. 2560 ต่อเจ้าพนักงานประเมิน ณ ที่ทำการองค์การบริหารส่วนตำบลวังพญา อำเภอรามัน จังหวัดยะลา นับตั้งแต่วันที่ 2 มกราคม 2557 ถึงวันที่ 30 เมษายน 2557 ในวันเวลาราชการ ซึ่งแบบพิมพ์ ภ.ท.บ.5 จะขอรับได้ ณ ที่ทำการองค์การบริหารส่วนตำบลวังพญา อำเภอรามัน จังหวัดยะลา ( ขอให้ท่านนำหนังสือฉบับนี้ พร้อมสำเนาโฉนด, นส.3 หรือ นส.3ก และสำเนาบัตรประชาชน ไปแสดงด้วย หากท่านได้ชำระก่อนได้รับหนังสือ ฉบับนี้ ต้องขออภัยไว้ ณ ที่นี้ด้วย และหากท่านได้จำหน่ายหรือโอนกรรมสิทธิ์ในการถือครองที่ดินให้กับบุคคลอื่นแล้วขอให้แจ้งเจ้าหน้าที่ทราบด้วย จักขอบคุณเป็นอย่างยิ่ง )

หากไม่ยื่นแบบแสดงรายการที่ดินภายในกำหนด จะต้องเสียเงินเพิ่มตามมาตรา 45 (1) และ (2) แห่งพระราชบัญญัติภาษีบำรุงท้องที่ พ.ศ. 2508

จึงเรียนมาเพื่อโปรดทราบและหวังว่าคงได้รับความร่วมมือจากท่านด้วยดี

ขอแสดงความนับถือ



(นายซัมซูดีน ระสิหินิ)

นายกองค์การบริหารส่วนตำบลวังพญา

ส่วนการคลัง

งานจัดเก็บรายได้

โทร. ๐-๗๓๒๐-๒๕๑๙

***“ยึดมั่นธรรมาภิบาล บริการเพื่อประชาชน***